sukhrobnurali/uzbek-legal-corpus huggingface dataset:
QIMMATLI QOGʻOZLAR BOZORI IShTIROKChILARI TOMONIDAN AXBOROTLARNI OChISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2012-08-10)

Oʻzbekiston Respublikasi Prezidentining 2006-yil 27-sentabrdagi “Qimmatli qogʻozlar bozorini yanada rivojlantirish chora-tadbirlari toʻgʻrisida”gi PQ-475-son qaroriga, shuningdek Oʻzbekiston Respublikasi Vazirlar Mahkamasining 1996-yil 30-martdagi 126-son qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 2002-yil 27-martda tasdiqlangan Qimmatli qogʻozlar bozori ishtirokchilari tomonidan axborotlarni ochish toʻgʻrisidagi nizomga (2002-yil 18-aprel, roʻyxat raqami 1127) oʻzgartirish va qoʻshimchalar ilovaga* muvofiq kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan soʻng amalga kiritilsin.
ITALIYA RESPUBLIKASI BILAN HAMKORLIKNI YaNADA KENGAYTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Tashqi ishlar vazirligi bilan Italiya Respublikasi Tashqi ishlar vazirligi oʻrtasidagi siyosiy maslahatlashuvlar davomida kelishilgan ahdlashuvlar toʻliq koʻlamda va oʻz vaqtida amalga oshirilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi bilan Italiya Respublikasi oʻrtasida yaqin istiqboldagi hamkorlikni yanada rivojlantirish tadbirlari rejasi (keyingi oʻrinlarda matnda “Tadbirlar rejasi” deb yuritiladi) ilovaga muvofiq tasdiqlansin. 2. Tadbirlar rejasini bajarish boʻyicha vazirliklar va idoralar faoliyatini muvofiqlashtirish Oʻzbekiston Respublikasi Tashqi ishlar vazirligiga yuklansin. 3. Vazirliklar va idoralar rahbarlari Tadbirlar rejasida nazarda tutilgan bandlar oʻz vaqtida va sifatli bajarilishini taʼminlasinlar, ularning bajarilishi toʻgʻrisidagi axborotni har chorakda Vazirlar Mahkamasiga va Oʻzbekiston Respublikasi Prezidenti huzuridagi Milliy xavfsizlik Kengashi apparatiga taqdim etsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
ISPANIYA QIROLLIGI BILAN HAMKORLIKNI YaNADA KENGAYTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Tashqi ishlar vazirligi va Ispaniya Qirolligi Tashqi ishlar vazirligi oʻrtasidagi siyosiy maslahatlashuvlar davomida erishilgan ahdlashuvlarning keng koʻlamda va oʻz vaqtida amalga oshirilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi va Ispaniya Qirolligi oʻrtasidagi hamkorlikni yanada rivojlantirish boʻyicha yaqin istiqbolga moʻljallangan tadbirlar rejasi ilovaga muvofiq tasdiqlansin. 2. Vazirliklar va idoralarning yuqorida koʻrsatib oʻtilgan tadbirlar rejasini bajarish boʻyicha faoliyatini muvofiqlashtirish Oʻzbekiston Respublikasi Tashqi ishlar vazirligiga yuklansin. 3. Vazirliklar va idoralarning rahbarlari tadbirlar rejasida nazarda tutilgan bandlarning oʻz vaqtida va sifatli bajarilishini taʼminlasinlar, ularning bajarilishi toʻgʻrisida Tashqi ishlar vazirligiga va Oʻzbekiston Respublikasi Prezidenti huzuridagi Milliy xavfsizlik Kengashi apparatiga har chorakda axborot taqdim etsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Qurbon hayitini nishonlash toʻgʻrisida
(resolution, 2020-09-28)

Muborak Qurbon hayitining xalqimiz maʼnaviy hayoti, fuqarolarning hamjihatligi va mehr-oqibatini yuksaltirishdagi oʻrni va ahamiyatini eʼtiborga olib hamda Oʻzbekiston Respublikasi Prezidentining “Diniy bayram — Qurbon hayitini dam olish kuni deb eʼlon qilish haqida”gi 1991-yil 20-iyundagi PF-221-son Farmoniga muvofiq: 1. 2006-yilda Qurbon hayitining birinchi kuni 30-dekabrga toʻgʻri kelishi haqida Oʻzbekiston musulmonlari idorasi murojaatini inobatga olib, 2006-yil 30-dekabr dam olish kuni deb belgilansin va mamlakatimizda bayram sifatida keng nishonlansin. 2. Mutasaddi idora va jamoat tashkilotlari Qurbon hayitining joylarda tartibli va yuqori darajada oʻtishi uchun tegishli tadbirlarni amalga oshirsinlar.
OʻZBEKISTON RESPUBLIKASI OLIY SUDI VA OLIY XOʻJALIK SUDINING “SUD HOKIMIYATI TOʻGʻRISIDA”GI QARORIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2006-12-22)

Respublikada oʻtkazilayotgan sud-huquq islohotlariga binoan qonunchilikka kiritilgan oʻzgartirish va qoʻshimchalar, xususan, jinoiy jazoning liberallashtirish munosabati bilan odil sudlovni amalga oshirish amaliyotida kelib chiqayotgan masalalarni turli hal etish boʻyicha tushuntirishlar berish zaruriyati tugʻilganligi tufayli “Sudlar toʻgʻrisida”gi Qonunning 17 va 47-moddalariga asosan, Oʻzbekiston Respublikasi Oliy sudi Plenumi hamda Oliy xoʻjalik sudi Plenumi qaror qiladi: Oʻzbekiston Respublikasi Oliy sudi Plenumining va Oliy xoʻjalik sudi Plenumining 1996-yil 20-dekabrdagi “Sud hokimiyati toʻgʻrisida”gi 1/60-sonli qarori: 1. 3-bandning ikkinchi xatboshisidagi “Oliy Majlis” degan soʻzlar “Oliy Majlis Senati” degan soʻzlar bilan almashtirilsin. 2. 9-bandning birinchi xatboshisidagi “tuman, shahar, viloyat, harbiy, xoʻjalik sudlari va Qoraqalpogʻiston Respublikasi Oliy sudi” degan soʻzlar “Qoraqalpogʻiston Respublikasi fuqarolik va jinoyat ishlari boʻyicha oliy sudlari, fuqarolik va jinoyat ishlari boʻyicha tuman (shahar) sudlari, harbiy sudlar, Qoraqalpogʻiston Respublikasi xoʻjalik sudi, viloyat va Toshkent shahar xoʻjalik sudlari” degan soʻzlar bilan almashtirilsin. 3. 9-bandning ikkinchi xatboshisidagi “tuman, shahar, viloyat, harbiy, xoʻjalik sudlarining sudyalari” degan soʻzlar “Qoraqalpogʻiston Respublikasi fuqarolik va jinoyat ishlari boʻyicha oliy sudlari, fuqarolik va jinoyat ishlari boʻyicha viloyat va Toshkent shahar sudlari, fuqarolik ishlari boʻyicha tumanlararo, tuman (shahar) sudlari, jinoyat ishlari boʻyicha tuman (shahar) sudlari, harbiy sudlar, Qoraqalpogʻiston Respublikasi xoʻjalik sudi, viloyat va Toshkent shahar xoʻjalik sudlarining sudyalari” degan soʻzlar bilan almashtirilsin. 4. 10-band quyidagi tahrirdagi birinchi xatboshi bilan toʻldirilsin: “Sudlar faoliyatini tashkiliy taʼminlash, zaxirani shakllantirish, sudyalik lavozimiga nomzodlarni tavsiya etish ishlarini Oʻzbekiston Respublikasi Prezidenti huzuridagi Sudyalarni tanlash va lavozimlarga tavsiya etish boʻyicha oliy malaka komissiyasi amalga oshiradi”. 5. 14-bandning beshinchi xatboshisidagi “xavfli jinoyatchilarga nisbatan qonunning butun kuchini tatbiq etishlari” degan soʻzlar chiqarilsin.
Davlat organlari axborot tizimlarini hisobga olish va roʻyxatdan oʻtkazish tartibi toʻgʻrisidagi nizomni tasdiqlash haqida
(order, 2019-12-19)

Oʻzbekiston Respublikasi Vazirlar Mahkamasining 2005-yil 22-noyabrdagi “Axborotlashtirish sohasida normativ-huquqiy bazani takomillashtirish toʻgʻrisida”gi 256-son qarorining bajarilishini taʼminlash hamda Oʻzbekiston Respublikasi Vazirlar Mahkamasining 2004-yil 7-maydagi 215-son qarori bilan tasdiqlangan Oʻzbekiston aloqa va axborotlashtirish agentligi toʻgʻrisidagi nizomga muvofiq, davlat organlari axborot tizimlarini hisobga olish va roʻyxatdan oʻtkazish tartibini belgilash maqsadida buyuraman: 1. “Davlat organlari axborot tizimlarini hisobga olish va roʻyxatdan oʻtkazish tartibi toʻgʻrisida nizom” ilovaga* muvofiq tasdiqlansin. 2. Mazkur Nizom Oʻzbekiston Respublikasi Adliya vazirligida davlat roʻyxatidan oʻtgan sanadan oʻn kun oʻtgach kuchga kiritilsin.
TOShKENT VILOYaTI HOKIMLIGI TUZILMASINI YaNADA TAKOMILLAShTIRISh VA UNING FAOLIYAT SAMARADORLIGINI OShIRISh TOʻGʻRISIDA
(resolution, 2017-05-29)

Toshkent viloyati mahalliy hokimiyat va boshqaruv organlari oldida turgan vazifalarni bajarish, qishloq xoʻjaligi boshqaruv tuzilmasini yanada takomillashtirish, agrar tarmoqdagi islohotlarni chuqurlashtirish maqsadida: 1. Toshkent viloyati hokimligi boshqaruv apparatining xodimlar cheklangan soni 48 kishidan iborat boʻlgan yangilangan tuzilmasi ilovaga* muvofiq tasdiqlansin. 2. Oʻzbekiston Respublikasi Prezidentining 2005-yil 17-noyabrdagi PQ-223-sonli Qarori 1-bandining ikkinchi xatboshi, shuningdek mazkur Qarorning 1-ilovasi oʻz kuchini yoʻqotgan deb hisoblansin. 3. Ushbu Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklatilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh VA BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “2006—2008 YILLARDA TOʻQIMAChILIK KORXONALARINI MODERNIZATSIYA QILISh VA TEXNIKAVIY QAYTA JIHOZLASh DASTURI TOʻGʻRISIDA” 2006 YIL 13 NOYABRDAGI PQ-510-SON QARORI)
(resolution, 2024-05-07)

Oʻzbekiston Respublikasi Prezidentining “2006—2008-yillarda toʻqimachilik korxonalarini modernizatsiya qilish va texnikaviy qayta jihozlash Dasturi toʻgʻrisida” 2006-yil 13-noyabrdagi PQ-510-son qaroriga muvofiq Vazirlar Mahkamasi qaror qiladi: 2. Quyidagilar: Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish va baʼzilarini oʻz kuchini yoʻqotgan deb hisoblash toʻgʻrisida” 2005-yil 8-sentabrdagi 206-son qaroriga 1-ilovaning 77-bandi (Oʻzbekiston Respublikasi QT, 2005-y., 9-10-son, 48-modda); Vazirlar Mahkamasining “Oʻzbekyengilsanoat” davlat-aksiyadorlik kompaniyasi huzuridagi yengil sanoat korxonalarini qurish, qayta ixtisoslashtirish va zamonaviylashtirish boʻyicha takliflarni koʻrib chiqish ekspert kengashi tarkibiga oʻzgartirishlar kiritish toʻgʻrisida” 2005-yil 25-oktabrdagi 235-son qarori oʻz kuchini yoʻqotgan deb hisoblansin.
“DAVLAT BOJXONA XIZMATI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTIShLAR KIRITISh HAQIDA
(law, 2006-12-19)

1-modda. Oʻzbekiston Respublikasining 1997-yil 29-avgustda qabul qilingan “Davlat bojxona xizmati toʻgʻrisida”gi 472-I-sonli Qonuniga (Oʻzbekiston Respublikasi Oliy Majlisining Axborotnomasi, 1997-yil, № 9, 230-modda; 1998-yil, № 5-6, 102-modda; 2005-yil, № 1, 18-modda) quyidagi oʻzgartishlar kiritilsin: 1) 3-moddaning oltinchi qismi quyidagi tahrirda bayon etilsin: “Oʻzbekiston Respublikasi Davlat bojxona qoʻmitasi markaziy apparatining tuzilmasi mazkur apparat xodimlarining cheklangan soni bilan birga Oʻzbekiston Respublikasi Prezidenti tomonidan tasdiqlanadi. Oʻzbekiston Respublikasi Davlat bojxona qoʻmitasi toʻgʻrisidagi nizom, shuningdek uning Qoraqalpogʻiston Respublikasi, viloyatlar, Toshkent shahri boʻyicha boshqarmalari apparatining, ixtisoslashtirilgan bojxona komplekslari, bojxona komplekslari va postlarining namunaviy tuzilmasi Oʻzbekiston Respublikasi Vazirlar Mahkamasi tomonidan tasdiqlanadi”; 2) 8-moddaning toʻrtinchi qismi quyidagi tahrirda bayon etilsin: “Bojxona organlarida xizmatni oʻtash tartibi Oʻzbekiston Respublikasi Prezidenti tomonidan tasdiqlanadi. Bojxona organlarining mansabdor shaxslarini ragʻbatlantirish va ularga nisbatan intizomiy jazo choralarini qoʻllash tartibi Oʻzbekiston Respublikasi Vazirlar Mahkamasi tomonidan tasdiqlanadigan Bojxona organlarining intizomiy ustavi bilan belgilanadi”; 3) 10-moddaning matni quyidagi tahrirda bayon etilsin: “Bojxona organlarining mansabdor shaxslariga ular egallab turgan lavozimlarga hamda necha yil ishlaganliklariga qarab, quyidagi maxsus unvonlar beriladi: kichik tarkib — bojxona xizmatining kichik serjanti, bojxona xizmatining serjanti, bojxona xizmatining katta serjanti; oʻrta boshliqlar tarkibi — bojxona xizmatining leytenanti, bojxona xizmatining katta leytenanti, bojxona xizmatining kapitani; katta boshliqlar tarkibi — bojxona xizmatining mayori, bojxona xizmatining podpolkovnigi, bojxona xizmatining polkovnigi; oliy boshliqlar tarkibi — bojxona xizmatining general-mayori, bojxona xizmatining general-leytenanti, bojxona xizmatining general-polkovnigi. Maxsus unvonlar berish va ulardan mahrum etish tartibi Oʻzbekiston Respublikasi Prezidenti tomonidan belgilanadi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
TIJORAT BANKLARINING KAPITALLAShISh DARAJASINI OShIRIShNI RAGʻBATLANTIRISh ChORA-TADBIRLARI TOʻGʻRISIDA
(decree, 2021-04-30)

Bank tizimining barqaror rivojlanishini, tijorat banklarining kapitallashish darajasini oshirishni, ularning investitsiya va iqtisodiyotni tarkibiy oʻzgartirish jarayonlarida faol ishtirok etishlarini taʼminlash maqsadida: 1. Belgilansinki, 2007-yilning 1-yanvaridan boshlab 2010-yilning 1-yanvarigacha: yuridik shaxslarning tijorat banklari aksiyalari boʻyicha dividend sifatida olingan daromadlari soliq solishdan ozod qilinadi; foyda soligʻi va yagona soliq toʻlovi boʻyicha soliqqa tortish bazasi birlamchi va qoʻshimcha ravishda chiqarilgan tijorat banklari aksiyalarini xarid qilishga yoʻnaltiriladigan mablagʻlar summasiga teng miqdorda kamaytiriladi. Mazkur bandda nazarda tutilgan imtiyozlar tijorat banklarining 2007-yil 1-yanvardan boshlab sotib olingan aksiyalariga, shuningdek 2009-yilning 31-dekabriga qadar toʻlanadigan aksiyalar boʻyicha dividendlarga nisbatan qoʻllaniladi. 2. Oʻzbekiston Respublikasi Moliya vazirligi Markaziy bank bilan birgalikda 2007-yilning 1-yanvariga qadar tijorat banklarining aksiyalarini xarid qilish va ular boʻyicha dividendlar olishda soliq imtiyozlarini qoʻllash tartibi toʻgʻrisidagi nizomni ishlab chiqsin va tasdiqlasin. 3. Tijorat banklariga aholining boʻsh mablagʻlarini, tadbirkorlik subyektlarini, institutsional investorlar, shu jumladan xorijiy investorlarni tijorat banklarining aksiyadorlik kapitaliga jalb etish borasidagi faoliyatni kuchaytirish tavsiya etilsin. 4. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda: bir oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin; vazirlik va idoralarning idoraviy normativ hujjatlari mazkur Farmon talablariga muvofiqlashtirilishini taʼminlasin. 5. Ushbu Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev va Oʻzbekiston Respublikasi Markaziy banki raisi F.M. Mullajonov zimmalariga yuklansin.
OʻZBEKISTON RESPUBLIKASINING XALQARO ELEKTR ALOQASI ITTIFOQINING VAKOLATLI KONFERENSIYASI (KIOTO, 1994 YIL) VA VAKOLATLI KONFERENSIYASI (MINNEAPOLIS, 1998 YIL) TOMONIDAN TUZATILGAN KONVENSIYASIGA (JENEVA, 1992-YIL) VAKOLATLI KONFERENSIYASI (MAROKASh, 2002 YIL) TOMONIDAN QABUL QILINGAN TUZATISh HUJJATIGA QOʻShILIShI TOʻGʻRISIDA
(law, 2006-12-14)

Xalqaro elektr aloqasi ittifoqining Vakolatli konferensiyasi (Kioto, 1994-yil) va Vakolatli konferensiyasi (Minneapolis, 1998-yil) tomonidan tuzatilgan Konvensiyasiga (Jeneva, 1992-yil) Vakolatli konferensiyasi (Marokash, 2002-yil) tomonidan qabul qilingan Tuzatish hujjatiga qoʻshilinsin.
OʻZBEKISTON RESPUBLIKASINING XALQARO ELEKTR ALOQASI ITTIFOQINING VAKOLATLI KONFERENSIYASI (KIOTO, 1994 YIL) VA VAKOLATLI KONFERENSIYASI (MINNEAPOLIS, 1998 YIL) TOMONIDAN TUZATILGAN USTAVIGA (JENEVA, 1992-YIL) VAKOLATLI KONFERENSIYASI (MAROKASh, 2002 YIL) TOMONIDAN QABUL QILINGAN TUZATISh HUJJATIGA QOʻShILIShI TOʻGʻRISIDA
(law, 2006-12-14)

Xalqaro elektr aloqasi ittifoqining Vakolatli konferensiyasi (Kioto, 1994-yil) va Vakolatli konferensiyasi (Minneapolis, 1998-yil) tomonidan tuzatilgan Ustaviga (Jeneva, 1992-yil) Vakolatli konferensiyasi (Marokash, 2002-yil) tomonidan qabul qilingan Tuzatish hujjatiga qoʻshilinsin.
TIJORAT BANKLARI TOMONIDAN BANK KARTOChKALARI ChIQARISh VA ULARNI OʻZBEKISTON RESPUBLIKASIDA MUOMALADA BOʻLISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2021-04-03)

Oʻzbekiston Respublikasining “Oʻzbekiston Respublikasi Markaziy banki toʻgʻrisida” Qonunining 7, 17 va 51-moddalariga asosan Markaziy bank Boshqaruvi qaror qiladi: 1. Tijorat banklari tomonidan bank kartochkalari chiqarish va ularni Oʻzbekiston Respublikasida muomalada boʻlish tartibi toʻgʻrisidagi nizomga (2004-yil 30-aprel, roʻyxat raqami 1344-son — Meʼyoriy hujjatlar axborotnomasi, 2004-yil, may, 3-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
Oʻzbekiston Respublikasi Prezidentining “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida” 2005-yil 27-dekabrdagi PQ-244-sonli qarorini qisman oʻz kuchini yoʻqotgan deb hisoblash toʻgʻrisida
(resolution, 2006-12-13)

Oʻzbekiston Respublikasi Prezidentining “Umumiy foydalaniladigan avtomobil yoʻllarini loyihalashtirish, qurish va rekonstruksiya qilish tartibini takomillashtirish chora-tadbirlari toʻgʻrisida” 2006-yil 25-oktabrdagi PQ-299-sonli qarori qabul qilinishi munosabati bilan: Oʻzbekiston Respublikasi Prezidentining “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2005-yil 27-dekabrdagi PQ-244-sonli qarori 31-ilovasining 7-bandi oʻz kuchini yoʻqotgan deb hisoblansin.
OʻZBEKISTON RESPUBLIKASI FUQAROLIK AVIATSIYASINING AVIATSIYA XODIMLARINI TIBBIY KOʻRIKDAN OʻTKAZISH TOʻGʻRISIDAGI NIZOMGA (OʻZR AQ 67) OʻZGARTIRISH VA QOʻSHIMCHALAR KIRITISH HAQIDA
(order, 2026-03-25)

Fuqarolik aviatsiyasi xalqaro tashkiloti (IKAO) talablarini joriy qilish maqsadida buyuraman: 1. Oʻzbekiston Respublikasi Davavianazorati boshligʻining 2002-yil 4-oktabrdagi 128-sonli buyrugʻi bilan tasdiqlangan (2002-yil 2-noyabr, roʻyxat raqami 1186 — Oʻzbekiston Respublikasi qonun hujjatlari toʻplami, 2004-yil, 48-49-son, 498-b.) Oʻzbekiston Respublikasi fuqarolik aviatsiyasining aviatsiya xodimlarini tibbiy koʻrikdan oʻtkazish toʻgʻrisidagi nizomga ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan oʻn kun muddat oʻtgandan keyin amalga kiritilsin.
DEPOZITAR HISOB VA HISOBOTNING YAGONA QOIDALARI (STANDARTLARI)GA OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2025-07-01)

Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan tasdiqlangan Depozitar hisob va hisobotning yagona qoidalari (standartlari)ga (1999-yil 1-dekabr, roʻyxat raqami 844) oʻzgartirish va qoʻshimchalar ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
OʻZBEKISTON RESPUBLIKASI USTYURT MINTAQASINING INVESTITSIYA BLOKLARI YER OSTI BOYLIKLARINI GEOLOGIK OʻRGANISH TOʻGʻRISIDA
(resolution, 2009-02-24)

Oʻzbekiston Respublikasi Prezidentining “Ustyurt mintaqasida geologiya-razvedka ishlarini olib borishga “Gazprom” ochiq aksiyadorlik jamiyatining toʻgʻridan-toʻgʻri investitsiyalarini jalb etish chora-tadbirlari toʻgʻrisida” 2006-yil 23-yanvardagi F-2428-son farmoyishini bajarish yuzasidan hamda uglevodorod xom ashyo zaxiralarining oldindan oʻsishini taʼminlashga yoʻnaltirilgan geologiya-razvedka ishlarini jadal va koʻlamli olib borish uchun toʻgʻridan-toʻgʻri xorijiy investitsiyalarni bundan buyon ham jalb etish maqsadida Vazirlar Mahkamasi qaror qiladi: 1. Quyidagilar: 2006-yil 25-yanvarda “Oʻzbekneftgaz” milliy xolding kompaniyasi bilan “Gazprom” ochiq aksiyadorlik jamiyati (Rossiya) oʻrtasida Oʻzbekiston Respublikasi Ustyurt mintaqasining investitsiya bloklari yer osti boyliklarini geologik oʻrganishning asosiy prinsiplari toʻgʻrisida bitim (keyingi oʻrinlarda matnda “Bitim” deb yuritiladi) imzolanganligi; 3. “Oʻzbekneftgaz” milliy xolding kompaniyasi Oʻzbekiston Respublikasi Prezidentining 2006-yil 23-yanvardagi F-2428-son farmoyishining 2-bandi talablarini nazarda tutgan holda “Gazprom” ochiq aksiyadorlik jamiyatiga Oʻzbekiston Respublikasi Ustyurt mintaqasining Akchalak, Agin, Shaxpaxta, Nasanbek, Kuanish, Aktumsuk va Gʻarbiy-Urgin investitsiya bloklarini geologik oʻrganish uchun yer osti boyliklari uchastkalaridan foydalanish huquqiga litsenziya bersin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.R. Shoismatov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “UMUMIY FOYDALANILADIGAN AVTOMOBIL YOʻLLARINI LOYIHALAShTIRISh, QURISh VA REKONSTRUKSIYA QILISh TARTIBINI TAKOMILLAShTIRISh ChORA-TADBIRLARI TOʻGʻRISIDA” 2006 YIL 25 OKTYABRDAGI PQ-499-SON QARORI)
(resolution, 2024-05-07)

Oʻzbekiston Respublikasi Prezidentining “Umumiy foydalaniladigan avtomobil yoʻllarini loyihalashtirish, qurish va rekonstruksiya qilish tartibini takomillashtirish chora-tadbirlari toʻgʻrisida” 2006-yil 25-oktabrdagi PQ-499-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 2. Vazirlar Mahkamasining “Lizing xizmatlarini yanada rivojlantirish chora-tadbirlari toʻgʻrisida” 2004-yil 26-apreldagi 199-son qaroriga ilovaning V bandi (Oʻzbekiston Respublikasi QT, 2004-y., 4-son, 42-modda). 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish va baʼzilarini oʻz kuchini yoʻqotgan deb hisoblash toʻgʻrisida” 2005-yil 8-sentabrdagi 206-son qaroriga 1-ilovaning 42-bandi (Oʻzbekiston Respublikasi QT, 2005-y., 9-10-son, 48-modda). 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2006-yil 18-oktabrdagi 217-son qaroriga ilovaning 3-bandi (Oʻzbekiston Respublikasi QT, 2006-y., 10-son, 78-modda).
OʻZBEKISTON RESPUBLIKASI VAZIRLAR MAHKAMASINING “V.P.ChKALOV NOMIDAGI TOShKENT AVIATSIYA IShLAB ChIQARISh BIRLAShMASINI AKSIONERLIK JAMIYATIGA AYLANTIRISh TOʻGʻRISIDA” 1996-YIL 18 APRELDAGI 156-SON QARORIGA OʻZGARTIRIShLAR KIRITISh HAQIDA (OʻZBEKISTON RESPUBLIKASI PREZIDENTINING “V.P. ChKALOV NOMIDAGI TOShKENT AVIATSIYA IShLAB ChIQARISh BIRLAShMASI TAShKILIY TUZILMASINI TAKOMILLAShTIRISh VA MOLIYAVIY-IQTISODIY JIHATDAN SOGʻLOMLAShTIRISh ChORA-TADBIRLARI TOʻGʻRISIDA” 2006 YIL 30 OKTYABRDAGI PQ-500-SON QARORI)
(resolution, 2021-02-22)

Oʻzbekiston Respublikasi Prezidentining “V.P. Chkalov nomidagi Toshkent aviatsiya ishlab chiqarish birlashmasi tashkiliy tuzilmasini takomillashtirish va moliyaviy-iqtisodiy jihatdan sogʻlomlashtirish chora-tadbirlari toʻgʻrisida” 2006-yil 30-oktabrdagi PQ-500-son qaroriga muvofiq Vazirlar Mahkamasi qaror qiladi: Vazirlar Mahkamasining “V.P. Chkalov nomidagi Toshkent aviatsiya ishlab chiqarish birlashmasini aksionerlik jamiyatiga aylantirish toʻgʻrisida” 1996-yil 18-apreldagi 156-son qaroriga ilovaga muvofiq oʻzgartirishlar kiritilsin. 5-bandda: birinchi xatboshi quyidagi tahrirda bayon qilinsin: “V.P. Chkalov nomidagi Toshkent aviatsiya ishlab chiqarish birlashmasi” davlat-aksiyadorlik jamiyati asosiy ishlab chiqarish sexlarining ilovaga muvofiq namunaviy tuzilmasiga rozilik berilsin”; ikkinchi xatboshi chiqarib tashlansin. 2. 1 va 2-ilovalar oʻz kuchini yoʻqotgan deb hisoblansin. 3. 3-ilovadagi “3” raqami chiqarib tashlansin.